Āzijas cilvēkpērtiķi

Āzijas cilvēkpērtiķi jeb orangutanu apakšdzimta (Ponginae) ir viena no divām cilvēkpērtiķu dzimtas (Hominidae) apakšdzimtām, otra ir Āfrikas cilvēkpērtiķu apakšdzimta (Hominae). Āzijas cilvēkpērtiķu apakšdzimtā ir divas mūsdienās dzīvojošas sugas — Borneo orangutans (Pongo pygmaeus) un Sumatras orangutans (Pongo abelii). Abu orangutanu sugu izdzīvošana ir apdraudēta. Galvenais iemesls — tropu mežu izciršana, lai to vietā stādītu palmu plantācijas palmu eļļas iegūšanai.

Evolūcija
Senākās orangutanu ģinšu fosilijas, kas saglabājušās līdz mūsdienām, ir miocēna sivapitēku (Sivapithecus) un Khoratpithecus fosilijas. Abu ģinšu sugas dzīvoja pirms 12,5—8,5  miljoniem gadiem Dienvidāzijā, 6—7 miljonus gadu pirms pleistocēna sugām, kuru fosilijas tika atrastas Dienvidaustrumāzijā un Ķīnas dienvidos.Bacon, A. M.; The Long, V. (2001). "The first discovery of a complete skeleton of a fossil orang-utan in a cave of the Hoa Binh Province, Vietnam". Journal of Human Evolution 41 (3): 227–241. doi:10.1006/jhev.2001.0496.  

Vislabāk izpētītās ir Indijā atrastās sivapitēku ģints sugu fosilijas. To galvaskauss ir līdzīgs mūsdienu orangutaniem, bet zobi un skelets, neskaitot galvaskausu, būtiski atšķiras no mūsdienu orangutanu morfoloģijas.Primates: Ponginae Orangutanam Khoratpithecus ir atrastas tikai dažas zobu un žokļa fosilijas. Salīdzinoši šīs sugas zobi ir līdzīgāki mūsdienu orangutānam nekā Sivapithecus zobi.

Sistemātikas diskusijas
Āzijas cilvēkpērtiķu apakšdzimtā tiek klasificētas arī Lufengpithecus, Ankarapithecus, un Gigantopithecus ģintis, bet to piederība šai apakšdzimtai mūsdienās ir diskutabla. Lai arī morfoloģiski šīs ģintis ir ļoti līdzīgas mūsdienu orangutaniem, tomēr ģenētiskie pētījumi zinātniekus pārsteidza. Tās ir tuvāk radniecīgas Āfrikas cilvēkpērtiķiem.

Sistemātika
Āzijas cilvēkpērtiķu apakšdzimta (Ponginae)
 †Lufengpithecini 
 †Lufengpithecus
 †Lufengpithecus lufengensis
 †Lufengpithecus keiyuanensis
 †Lufengpithecus hudienensis
 Pongini
 Orangutani (Pongo) 
 Borneo orangutans (Pongo pygmaeus)
 Sumatras orangutans (Pongo abelii)
 †Pongo hooijeri
 †Khoratpithecus
 †Khoratpithecus ayeyarwadyensis
 †Khoratpithecus piriyai
 †Khoratpithecus chiangmuanensis
 †Sivapithecini
 †Ankarapithecus
 †Ankarapithecus meteai
 †Sivapitēki (Sivapithecus)
 †Sivapithecus brevirostris
 †Sivapithecus punjabicus
 †Sivapithecus parvada
 †Sivapithecus sivalensis
 †Sivapithecus indicus
 †Gigantopithecus
 †Gigantopithecus bilaspurensis
 †Gigantopithecus blacki
 †Gigantopithecus giganteus

Atsauces

Ārējās saites
Paleoantropoloģijas termini latviešu valodā

Biodiversity Project: Ponginae  

Kategorija:Cilvēkpērtiķi un cilvēks